《省中书事》
元代·王士熙

玉京长夏里，画省五云边。终日身无事，清时职是仙。

缥瓷分马乳，银叶荐龙涎。细草烟笼罽，垂杨雪妒绵。

客怀天外鹤，农事雨馀田。染翰逢歌扇，挥金向酒船。

鳌峰孤绝处，閒坐似当年。

作者简介：东平人，字继学。王构子。善画山水。英宗时为翰林待制。泰定帝时历官治书侍御史，中书参知政事。泰定帝死，被燕铁儿流远州。后为文宗起用，任江东廉访使，以南台御史中丞卒。